Базалық желі

Базалық желі (Базовая сеть; backbone network) — 1) компьютер желісінің мәліметтерді жеткізуді қамтамасыз ететін құрауыштары; 2) мәліметтерді жеткізу бойынша желінің қалған бөлігіне қызмет ететін көп деңгейлі үлестірілген желінің базалық тораптарының жиынтығы. Базалық желі, әдетте, өткізу қабілеті жоғары кең арналы арнамен және диагностика мен басқарудың арнайы жабдығымен жалғастырылған дестелер, хабарлар немесе арналар қатынастарының мамандандырылған тораптарынан тұрады. Базалық желіге қойылатын өте маңызды талап — олардың сенімділігі жоғары деңгейде болу керек. Осы жағдайға байланысты олар, әдетте, біртекті (шын мәнінде бір типті) процессорлардан түзіледі және желінің басқа бөліктері біртектіліктің жоғары дөрежесінде әрі басқарудың үлестірілген жүйесінде болса да, орталықтандырылған түрде басқарылады. Басқарудың орталықтандырьшған жүйесі қолданылған жағдайда, егер негізгі жүйе тоқтап қалатын болса, онда басқаруды өзіне алуға дайын қосалқы жүйе болады. Базалық желілерді құрастыру кезінде желінің белгілі бір жұмыстық параметрлерін, мысалы, орташа кідірісін, арналардың бағасын және т.б. азайту мақсатында трафиктің модельдерін (ақпаратғық алмасу ағынын) талдау әдісі пайдаланылады. Базалық желілердің өзі де көп деңгейлі құрылымға ие бола алады.Қазақ тілі терминдерінің салалық ғылыми түсіндірме сөздігі: Информатика және компьютерлік техника / А. Қ. Құсайынов. – Алматы: «Мектеп» баспасы» ЖАҚ, 2002 жыл. – 456 бет. ISBN 5-7667-8284-5

Дереккөздер

Санат:Ақпараттану
Санат:Компьютерлік техника